Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: népi kezdeményezésrõl szóló 1998. évi III. törvény (a továbbiakban: Nsztv.) 13. § (1) bekezdésében foglalt
Paragraph Index: 3503

népi kezdeményezésrõl szóló 1998. évi III. törvény (a továbbiakban: Nsztv.) 13. § (1) bekezdésében foglalt egyértelmûség követelményének, mert az a hatályos jogi szabályozással megegyezõ szabályozás kialakítását célozza. Ezzel pedig megtévesztené az átlagos választópolgárt, hiszen az „igen” szavazat leadásakor valójában a fennálló helyzetet erõsítené meg. A kifogást tevõ szerint a feltenni kívánt kérdés az Alkotmánybíróság által állított mindkét feltételt teljesíti: egyrészt világos és kizárólag egyféleképpen érthetõ, illetve annak alapján az Országgyûlés el tudja dönteni, hogy terheli-e jogalkotási kötelezettség, s ha igen, akkor milyen. A kifogást tevõ szerint a kérdés egyértelmûségének önmagában kell fennállnia, nem a hatályos jogszabályi rendelkezések alapján. A jogalkotói egyértelmûség követelményének álláspontja szerint az a lényege, hogy „a jogrendszer késõbbi esetleges változásaitól függetlenül az Országgyûlés egyértelmûen el tudja dönteni, terheli-e jogalkotási kötelezettség vagy sem.” A kifogást tevõ szerint, ha az egyértelmûség mércéje egyedül a jogszabályi környezet lenne, akkor a jogalkotó a jogszabályi rendelkezések módosításával könnyen befolyásolni tudná a népszavazási kérdések hitelesítését. II.

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes